 علمت “كود”، من مصادر خاصة، أن رشيد الطالبي العلمي، وزير الشباب والرياضة، صيفط قبل يومين لجنة تفتيش مركزية إلى المديرية ديال وزارتو بمدينة بعد الشكايات اللّي وصلاتو من طرف الأطر المساعدة وساكنة عين عودة المتضررين من فساد واحد المديرة ديال نادي نسوي بدوار سيد العربي بمنطقة عين عودة. وحسب مصادر مطعلة، لـ”كود”، فإن هاد اللجنة المركزية وقفت على عدة اختلالات، من بينها “البيع” ديال الدبلومات بأثمان باهضة دون تكوين والقيام بتزويرها، ووقفت المفتشية على عدم توفر هاد المسؤولة ديال داك النادي النسوي على رخصة الإشتغال بمؤسسة التضامن لمحمد السادس. وأضافت المصادر نفسها أنه “بشهادة المتضررين سجلت المفتشية على أن مديرة هاد النادي لي خدامة مع بزاف ديال الأحزاب السياسية، كانت تقوم بكراء الماء والكهرباء التابع للنادي للجيران وتستغل النادي لإعطاء دروس محو الأمية بمقابل مادي من طرف وزارة التعليم وليس وزارة الشبيبة والرياضة. كما سجّلت المفتشية كذلك أن هاد المسؤولة حرمت الأطر المساعدة من المنحة السنوية لوزارة الشباب والرياضة. 
الطالبي العلمي صيفط لجنة مركزية لعين عودة ولقات فضيحة كبيرة:بيع الدبلومات واختلالات خايبة